นายกรัฐมนตรี ยืนยัน เป้าหมายคนไทย 50 ล้านคนได้รับการฉีดวัคซีนในปลายปีนี้ พร้อมเตรียมแผนกระจายฉีดวัคซีนล็อตใหญ่ในเดือนมิถุนายนนี้
นายอนุชา บูรพชัยศรี โฆษกประจำสำนักนายกรัฐมนตรี เปิดเผยการหารือระหว่าง นายกรัฐมนตรีและคณะกรรมการหอการค้าไทย เกี่ยวกับการนำเสนอแนวทางการทำงานของหอการค้าไทยในการขับเคลื่อนการฟื้นฟูเศรษฐกิจและแผนช่วยกระจายฉีดวัคซีนล็อตใหญ่ที่จะเริ่มเข้ามาตั้งแต่เดือนมิถุนายน 2564 ว่า นายกรัฐมนตรีดีใจที่รัฐบาลและเอกชนจะร่วมมือควบคุมสถานการณ์การแพร่ระบาดโควิด -19 พร้อมฟื้นฟูเศรษฐกิจเพื่อเตรียมความพร้อมเมื่อเปิดประเทศไทยพร้อมเน้นน้ำถึงบทบาทสำคัญของรัฐบาลที่เป็นผู้อำนวยความสะดวกให้ภาคธุรกิจ เอกชน ดูแลกฎระเบียบข้อบังคับต่างๆ ให้เกิดความยืดหยุ่นและดำเนินการได้และยืนยันรัฐบาลไม่มีปัญหาเรื่องงบประมาณ ส่วนแผนการจัดหาวัคซีนเดิม มีเป้าหมายที่ 100 ล้านโดส ฉีดให้กับคนไทย 50 ล้านคน ภายในปี 2564 ขณะเดียวกันมีแผนบริหารจัดการสถานการณ์โควิด-19 เฉพาะหน้า โดยเฉพาะการนำผู้ป่วยเข้าถึงสถานพยาบาล การเตรียมพร้อมบุคลากร เครื่องมือ เตียงและยานายกรัฐมนตรี กล่าวว่า รัฐบาลพร้อมจะทำงานเคียงคู่ไปกับภาคเอกชน เน้นการทำงานที่มีผลสัมฤทธ์ โดยจะมอบหมายให้กระทรวงสาธารณสุขและหน่วยงานที่เกี่ยวข้อง จัดตั้งทีมประสานงาน เพื่อดำเนินกิจกรรมคู่ขนานร่วมกับทีมภาคเอกชนทั้ง 4 ทีม รวมถึงการมอบหมายให้องค์การเภสัชกรรมและสำนักงานคณะกรรมการอาหารและยาไปพิจารณาแนวทางการขึ้นทะเบียนสำหรับวัคซีนที่ได้รับการยอมรับจาก WHO พร้อมให้ความเชื่อมั่นว่า รัฐบาลมีหน้าที่ดูแลความปลอดภัยด้านสุขภาพของคนไทยทุกคน รวมทั้งเดินหน้าโครงการกระตุ้นเศรษฐกิจและการท่องเที่ยว ตามแผนฟื้นฟูเศรษฐกิจเพื่อรองรับการเปิดประเทศของไทยหลังวิกฤตโควิด-19